কের্ন্‌টেন
কের্ন্‌টেন (জার্মান: Kärnten, জার্মান উচ্চারণ: [ˈkɛɐ̯ntn̩] (শুনুন), স্লোভেনীয়: Koroška, pronunciation, ক্রোয়েশীয়: Koruška, ইতালীয়: Carinzia, হাঙ্গেরীয়: Karintia) অস্ট্রিয়ার একটি রাজ্য। এটি দেশটির সবচেয়ে দক্ষিণে অবস্থিত রাজ্য। আল্পস পর্বতমালার পূর্ব অংশে এই রাজ্যটির অবস্থান। ভূদৃশ্য, পর্বত ও হ্রদের জন্য রাজ্যটি সুপরিচিত। রাজ্যের দাপ্তরিক ভাষা জার্মান। তবে এখানে বেশ কিছু আঞ্চলিক (সাউথ বাভারিয়ান) ভাষার প্রচলন রয়েছে। এগুলো সামষ্টিকভাবে কের্ন্‌টেনীয় স্লোভেন ভাষা নামে পরিচিত। বিংশ শতাব্দীর প্রথমদিকে ভাষাগুলির উদ্ভব ঘটে। বর্তমানে এই আঞ্চলিক ভাষাগুলো খুব কম মানুষ ব্যবহার করে। কের্ন্‌টেনের প্রধান অর্থনৈতিক খাতগুলো হল পর্যটন, ইলেকট্রনিক্স, প্রকৌশল, বনসম্পদ এবং কৃষি। বৃহৎ বহুজাতিক কর্পোরেশন যেমন ফিলিপস এবং সিমেন্স এই অঞ্চলে বড় পরিসরে তাদের কার্যক্রম পরিচালনা করে।